Boris Pankin

Boris Dmitrijevitsj Pankin (russisk: Борис Дмитриевич Панкин, født; født 20. februar 1931 i Frunze i det daværende Sovjetunionen) er en russisk diplomat og politiker. Han var blant annet utenriksminister i Sovjetunionen i 1991.

Pankin er utdannet journalist ved Statsuniversitetet i Moskva, og arbeidet senere i avisen Komsomolskaja Pravda.

I 1982 ble Pankin utnevnt til ambassadør i Sverige. Han hadde denne posten frem til 1990. I 1990 ble han ambassadør i Tsjekkoslovakia, og skal der ha vært ansvarlig for at myndighetene ikke slo ned Fløyelsrevolusjonen. Under kuppforsøket i Sovjetunionen i 1991 forble han lojal mot president Mikhail Gorbatsjov, og ble derfor kalt tilbake for å tjenestegjøre som utenriksminister. Han fikk imidlertid bare være utenriksminister i drøye hundre dager, frem til Sovjetunionen gikk i oppløsning på tampen av året.

Etter Sovjetunionens fall ble Pankin ambassadør i Storbritannia, men han trakk seg i 1994 i protest mot krigføringen i Tsjetsjenia. 

Pankin bosatte seg senere i Bromma i utkanten av Stockholm. 

 Referanser 

 Eksterne lenker 

Kategori:Russiske ambassadører
Kategori:Sovjetiske ambassadører
Kategori:ambassadører til Storbritannia
Kategori:ambassadører til Sverige
Kategori:ambassadører til Tsjekkoslovakia
Kategori:Russiske politikere
Kategori:Sovjetiske politikere
Kategori:Utenriksministre
Kategori:Personer fra Bisjkek
Kategori:Fødsler i 1931